                                           udskrift
                                               af
                                  højesterets dombog
                             højesterets dom
                          afsagt fredag den 17. august 2012
sag 318/2010
(1. afdeling)
ebbe korsgaard
(advokat hans henrik skjødt)
mod
richard sø
(advokat carsten lorentzen)
i tidligere instans er afsagt dom af vestre landsrets 9. afdeling den 20. september 2010.
i pådømmelsen har deltaget fem dommere: poul søgaard, niels grubbe, thomas rørdam, jon
stokholm og jan schans christensen.
påstande
appellanten, ebbe korsgaard, har påstået indstævnte, richard sø, dømt til at betale yderligere
23.466,30 kr. med tillæg af procesrente fra den 10. august 2001.
richard sø, der har opfyldt landsrettens dom, har påstået stadfæstelse.
anbringender
ebbe korsgaard har navnlig anført, at det fremgår af det af richard sø fremlagte regnskabs-
materiale, herunder vedrørende forbruget af plastfolie, at han har produceret betydeligt flere
halmballer end de 6.000 baller pr. år, der følger af landsrettens skøn. ud fra richard søs fak-
tisk anvendte priser skal den gennemsnitlige udsalgspris pr. balle fastsættes til 43,65 kr. for
indpakning med samtidig ammoniakbehandling og 25 kr. for indpakning uden ammoniak-
behandling. ammoniakforbruget skal indgå i omsætningen på samme måde som plastforbru-
get og arbejdet med ammoniakbehandlingen.
                                               - 2 -
richard sø har navnlig anført, at landsrettens skøn, hvorefter det årlige antal halmballer, som
han har produceret i krænkelsesperioden, andrager 6.000 stk., bør stadfæstes. mængden af
plastfolie, som han har indkøbt i perioden, kan ikke danne grundlag for beregning af det antal
halmballer, han har behandlet. ammoniakforbruget har ingen sammenhæng med krænkelsen
af ebbe korsgaards rettigheder og skal ikke indgå i vederlagsberegningen.
højesterets begrundelse og resultat
højesteret tiltræder af de grunde, som landsretten har anført, at ammoniakforbruget ikke skal
indgå i den omsætning, der danner grundlag for beregningen af vederlaget.
landsretten har skønsmæssigt fastsat vederlaget til ebbe korsgaard ud fra en årlig produktion
i krænkelsesperioden på 6.000 halmballer og ved anvendelse af en pris pr. balle for indpak-
ning og ammoniakbehandling på 40 kr. samt en pris pr. balle for ammoniakbehandling alene
på 10 kr.
hverken ebbe korsgaard eller richard sø er fremkommet med oplysninger, der giver høje-
steret grundlag for at tilsidesætte landsrettens skøn med hensyn til antal halmballer og pris pr.
balle.
højesteret stadfæster herefter landsrettens dom.
                                      thi kendes for ret:
landsrettens dom stadfæstes.
i sagsomkostninger for højesteret skal ebbe korsgaard inden 14 dage efter denne højesterets-
doms afsigelse betale 25.000 kr. til richard sø. beløbet forrentes efter rentelovens § 8 a.
                                             --oo0oo--
                                udskriftens rigtighed bekræftes.
                                          højesteret, den
